Ողջունելով ներկաներին և կողմերի նախաձեռնությունը՝ նախարարն ընդգծեց երկրի ողջ ներուժի միավորման կարևորությունն այս ոլորտում՝ մասնավորապես դրանում գիտատեխնիկական, գիտահետազոտական, գիտակրթական, ինչպես նաև՝ գործնական աշխատանքների դերը: Սեյսմիկ վտանգի գնահատման գործում նախարարը խիստ կարևորեց ռիսկերի գնահատման և դրանց նվազեցմանն ուղղված գործընթացները: Պարոն Տոնոյանը նշեց, որ այս առումով անհրաժեշտ է բոլոր շահագրգիռ կառույցների միջև համագործակցությունը՝ համատեղ աշխատանքներ կատարելու նպատակով: